ஆக்மென்டட் ரியாலிட்டி என்னும் தொழில்நுட்பத்தின் மூலம் மொபைல் கேமரா வழியாக நிஜ உலகிலேயே, ஒரு மாய உலகை உருவாக்க முடியும். ஜிபிஎஸ்ஸின் துணையில், இதனை சாத்தியப்படுத்துகிறது இந்தத் தொழில்நுட்பம். ஆக்மென்டட் ரியாலிட்டி தொழில்நுட்பத்தினையும், ஜி.பி.எஸ்-ஸையும் பயன்படுத்தி உருவாக்கப்பட்ட இந்த கேமில் முக்கியமான டாஸ்க், நிஜ உலகில் இருக்கும் மாயப் பூச்சிகளைப் பிடிப்பதே. பூச்சி பிடிக்கிறேன் பேர்வழியென, பலர் மாடியில் இருந்து கீழே விழுவது, குனிந்துகொண்டே போய் லாரியில் விழுந்த சம்பவங்கள், பிக்காச்சுவை ஸ்கேன் செய்யப்போய் நகரத்தைத் தாண்டி வெளியேபோன கதைகள் எல்லாம் நிகழ்ந்தன.